**ЗАКЛЮЧИТЕЛЕН ДОКУМЕНТ**

**на „АВТОМОБИЛЕН ФОРУМ -2019“**

**„Проблеми и предизвикателства пред автомобилните превозвачи - от приемане на Пакета „Мобилност - 2“ и ТОЛ - системата“**

Форумът под горното мото, проведен на 25 септември 2019 г. в зала № 3 на НДНТ, по традиция се организира ежегодно от НТС по транспорта, съвместно с ФНТС , под егидата на Министерството на транспорта, информационните технологии и съобщенията, представлявано от г-н Бойко Рановски - изпълнителен директор на Изпълнителна агенция „Автомобилна администрация“.

Съорганизатори на събитието бяха Асоциацията на българските предприятия за международни превози и пътищата /АЕБТРИ/,, Съюзът на организациите в автомобилния транспорт /СОАТ/, Българската асоциация на сдруженията в автомобилния транспорт /БАСАТ/, при авторитетното участие и подкрепа от страна на Агенцията за пътна инфраструктура- Национално ТОЛ Управление към Министерството на регионалното развитие и благоустройството /МРРБ/ .

Участие в работата на Форума взеха над 40 представители на МТИТС, транспортните фирми и браншови организации, от научните институти в областта на транспорта от столицата и други градове и др.

Форумът беше открит от инж. Кирил Ерменков , член на ръководството на Съюза.

Приветствие към участниците поднесе инж. Лилия Смедарчина - зам.-председател на Федерацията на научно-техническите съюзи в България. Тя подчерта актуалността на проблемите , залегнали в дневния ред на Форума и очакването на организаторите да се приемат целесъобразни препоръки и решения за преодоляване на съществуващите трудности, свързани с развитието на парка и участието на нашите превозвачи във вътрешните и международните превози. Тя се солидаризира и с безпокойството на нашата общественост , във връзка с организационни и икономически последици от добилите известност „Предложения - Макрон“.

Деловата му работа на Форума протече под ръководството на доц. Борислав Трайков - зам.- председател и ст.н.с. инж. Васил Атанасов-член на УС на НТСТ - модератори .

С голямо внимание бяха изслушани докладите на лекторите: Бойко Рановски - изпълнителен директор на ИА „АА“ в МТИТС, проф. Олег Асенов - ръководител на Системата ТОЛ в страната и член на УС на АПИ, гл. ас.д-р инж. Благой Бурдин - БАН и доц. Лучия Илиева председател на Клуб „УРГО“, засягащи основните моменти от дейността на компетентните вътрешни и международни органи и организации по регламентиране и развитието на автомобилния транспорт и мобилността в страната и чужбина , и мерките за преодоляване на трудностите, в т.ч, по:

\* Развитие на дейността в отрасъла в дългосрочен план за периода 2020 - 2030 г. и обединяване усилията на всички заинтересувани органи в страната за решаване на технически, организационни, икономически, правни и други проблеми, свързани с осигуряването на реални предпоставки за равноправно участие нашите фирми в автомобилните превози вътре в страната и на териториите на ЕС и другите региони, и преди всичко за повишаване безопасността на превозите и намаляване пътно-транспортните произшествия и жертвите на пътя .

\* Поетапно внедряване на „Винетната -по време“ и „ТОЛ - за изминато разстояние“ за различните видовете превозни средства и категоризиране на пътната мрежа , чрез прилагане справедливи организационни и тарифни нормативи и ставки, с оглед набирането на финансови средства за изграждане и поддръжка на пътната инфраструктура ;

\* Резултати от провежданите проучвателни и внедрителски разработки за производството и повишаване екологичните показатели на пътните превозни средства и изграждане на необходимата инфраструктура за експлоатация на електромобилите /със зареждане от общата мрежа и чрез акумулатори/ и други ППС - с използване на алтернативни горива, според специфичните условия на отделните страни и региони;

\*Запознаване с постиженията в Европа и света в областта на мобилността на населението и осигуряване на неговите потребности чрез международните програми , на базата на вътрешна и международна координация , в т.ч. прилагане на доблите постижения и практики, включително движение с велосипеди и ходене пеш, за подобряване на екологията и повишаване физическата дееспособност на населението.

Предложения и препоръки:

1. Да се подобри координацията на взаимодействие между заинтересуваните организации в страната за приемане на организационни и законови мерки за отстояване интересите на българските превозвачи, които да им осигуряват равноправно участие в превозите на територията в Европейския съюз, Балканите и другите региони.

2. Да се окаже помощ на компетентните органи по разработката , приложението и контрола на системите /винетна и ТОЛ - системи/ за таксуване движението на пътни превозни средства /лични и за общо ползване / по шосейната ни мрежа от автомобилните превозвачи за вътрешни и международни превози;

3. Висшите учебни заведения да се включат активно в проучванията на БАН , относно критериите и предимствата на източниците и горивата за задвижване превозните средства: нефтопродукти и газ, електричество, водород и други , осигуряващи минимални разходи и подобрена екология от движението и разпределението на вредите отпадъци.

4. Да се направят постъпки пред компетентните органи за широко участие на неправителствените организации в изпълнението на вътрешни и международни проекти по мобилността, които да способстват за повишаване физическата дееспособност на населението и разширяване на туристическата мрежа в страната.

5. НТС по транспорта да включва в тематиката на своите форуми по железопътен, автомобилен, воден и въздушен транспорт по-широко застъпване на проблематиката за комбинирания транспорт на пътници и товари във вътрешните и международни превози.

6. НТС по транспорта , съвместно с АЕБТРИ , НСБС, СО „МАТ“, БАСАТ, СОАТ и други заинтересовани , до 31.12.2019 г. , да обсъдят и предложат Договор за осигуряване почивките на българските водачи на превозните средства и условията на домуване на ТИР-ове и Автобуси на територията на страните-членове на ЕС и други региони, съгласно изискванията на международните договори и двустранни споразумения в тази област.

В оживените дискусии свои предложения и препоръки направиха участниците : Алекси Кесяков , Димитър Несторов, Васил Рангелов, Поликсена Кръстанова, Галин Банков, Кирил Ерменков, Михаил Рангелов , Ясен Марков, Христо Данчев и други.

Участниците във Форума молят докладчиците да представят своите презентации в НТС по транспорта за ползване от заинтересованите органи, фирми и организации.

25.09.2019г. Организационен комитет